**ЗАПОВЕД**

**№ РД-01-403/ 06.11. 2020 г.**

**гр. Добрич**

На основание чл. 10 от Устройствения правилник на регионалните здравни инспекции, чл. 63, ал. 7 от Закона за здравето, чл. 73 от Административнопроцесуалния кодекс във връзка с Решение № 673 на Министерския съвет от 25 септември 2020 г. за удължаване срока на обявената с Решение № 325 на Министерския съвет от 14 май 2020 г. извънредна епидемична обстановка, удължена с Решение № 378 на Министерския съвет от 12 юни 2020 г., Решение № 418 на Министерския съвет от 25 юни 2020 г., Решение № 482 на Министерския съвет от 15 юли 2020 г., Решение № 525 на Министерския съвет от 30 юли 2020 г. и Решение № 609 на Министерския съвет от 28 август 2020 г. извънредна епидемична обстановка и предвид усложнената епидемична обстановка с разрастване броя на заразените лица с COVID 19 на територията на област Добрич, поради нарастващата заболяемост в област Добрич и отчитаните негативни тенденции по отношение на разпространението на COVID-19 на областно ниво, отчетена 14-дневна заболяемост 128 на 100 000 население за последните две седмици в област Добрич и проведено неприсъствено заседание на областния кризисен щаб на 06.11.2020г., с цел своевременно предприемане на необходимите противоепидемични и ограничителни мерки в област Добрич

**НАРЕЖДАМ:**

1. Въвеждам следните временни противоепидемични мерки за територията на област Добрич, считано от 07.11.2020 г.:
	* + 1. Определя се часови диапазон от 8,00 до 10,00 часа всеки ден, в който само лицата на възраст над 60 (шестдесет) години могат да посещават търговските обекти (магазини, аптеки и други подобни). Препоръчва се на лицата под 60 год. да посещават търговските обекти извън горепосочения времеви диапазон.
			2. Определя се часови диапазон за посещение при ОПЛ на лица с остри респираторни заболявания и грипоподобни симптоми от 12,00 до 13,00 часа за работещите преди обед ОПЛ и от 17,00 до 18,00 часа за работещите след обед ОПЛ.
			3. Преустановяват се посещенията в заведенията за хранене и развлечения (ресторанти, заведения за бързо обслужване, питейни заведения, кафе-сладкарници и барове, с изключение на тези по т. 8 от Заповед № РД-01-626/27.10.2020г. на министъра на здравеопазването) след 23,00 часа.
			4. Да се осигури физическа дистанция на пазари, тържища и други сходни места чрез въвеждане на дистанция от 1,5 м. между сергии, маси, подвижни павилиони, щандове и др. и да се създаде организация за еднопосочно движение на гражданите.
			5. Лицата, работещи на или посещаващи пазари, тържища и други сходни места задължително да носят защитни маски за лице за еднократна или многократна употреба или друго средство, покриващо носа и устата (в т.ч. кърпа, шал, шлем и др.). Не се допуска употребата на приспособления, неотговарящи на изискванията. Лицевите маски за еднократна или многократна употреба да се използват съгласно препоръките в Приложение № 3 към Заповед РД-01-609 от 21.10.2020год. на Министъра на здравеопазването.
			6. Забранявам провеждането на организирани обществени мероприятия на закрито за срок до 30.11.2020год.
			7. Да се ограничи броя на лицата, участващи в групови празненства на закрито до 30 лица за срок до 30.11.2020год. при спазване на противоепидемичните правила.
2. Бизнесоператорите да организират дейността си така, че да осигурят прилагането на задължителните противоепидемични мерки по т. I.1. от тази заповед, като създадат нужната организация и ред в търговските обекти, като се осигури поетапното допускане на хора, без да има струпване. На местата, на които се очаква да се събират по-голям брой хора да се поставят табели, указващи спазването на дистанция кякто между гражданите, така и между служителите на обекта. Да се създаде организация за недопускане на струпване в общите нетърговски помещения и площи (тоалета, фоайета пред тях и др.). Чакащите пред обектите клиенти да спазват дистанция помежду си от минимум 2 м.
3. Лечебните заведения за първична извънболнична помощ да организират дейността си така, че да осигурят прилагането на задължителните противоепидемични мерки по т. I.2. от тази заповед, като създадат нужната организация и ред, с цел избягване на струпване. На местата, на които се очаква да се събират по-голям брой хора да се поставят табели, указващи спазването на дистанция между гражданите. Чакащите пред кабинетите граждани/пациенти да спазват дистанция помежду си от минимум 2 м.
4. Да се провежда засилен контрол по изпълнението на противоепидемичните мерки от страна на всички компетентни структури (общини, ОД на МВР, ОБДХ- Добрич, РЗИ-Добрич, Д „Инспекция по труда“ и др.) в контролираните от тях обекти и дейности.
5. На лицата, които нарушават въведените с настоящата заповед противоепидемични мерки да се търси административно-наказателна отговорност по чл.209а от Закона за здравето.
6. Въведените с настоящата заповед мерки могат да бъдат променяни в зависимост от развитието на епидемичната обстановка в областта.
7. На основание чл. 63, ал. 9 от Закона за здравето, настоящата заповед да се съобщи на областния управител на област Добрич, кметовете на общини на територията на област Добрич, на директора на ОД на МВР – Добрич, които да създадат условия за изпълнението на мерките и организация за осъществяване на контрол по изпълнението им.
8. На основание чл. 63, ал. 11 във връзка с ал. 7 от Закона за здравето настоящата заповед подлежи на предварително изпълнение.
9. Настоящата заповед подлежи на обжалване в едномесечен срок от публикуването й на официалната интернет страница на РЗИ – Добрич пред съответния административен съд по реда на Административнопроцесуалния кодекс.
10. Заповед № РД-01-377/27.10.2020 г. издадена от Директора на РЗИ-Добрич се отменя.
11. Заповедта влиза в сила от 07.11.2020 г.
12. Директорът на Дирекция АПФСО да организира публикуването на заповедта на официалната интернет страница на РЗИ – Добрич.

:

